EkBass/fiwiki-20250220-pages-articles huggingface dataset:
Forum Transitorium

Forum Transitorium eli Forum Nervae oli forum, joka yhdisti Forum Romanumin ja Suburan antiikin Roomassa. Keisari Domitianus antoi rakentaa forumin, ja Nerva vihki sen käyttöön vuonna 97 Domitianuksen kuoleman jälkeen. Aikaisemmin paikalla sijaitsi Argiletum-katu, jolla oli sijainnut yksityistaloja. Forumin pituus oli noin 120 metriä ja leveys noin 40 metriä. Forumilla sijaitsi Minervan temppeli, joka vihittiin käyttöön samaan aikaan kuin itse forum. Se oli neljästä keisarifoorumista kooltaan pienin. == Historiaa == Forum Transitoriumin alue oli toiminut pitkään markkinakatuna, jossa oli myyty muun muassa kirjoja. Keisari Domitianus antoi määräyksen uuden forumin rakentamisesta ja se vihittiin käyttöön keisari Nervan aikana, jonka vuoksi sitä kutsuttiin myös Nervan forumiksi. Uuden forumin oli suunnitelman mukaan toimia edelleen markkinakatuna, mutta myös tyylikkäänä kulkuväylänä muille forumeille. Forumin arkkitehtina pidetään Rabiriusta, joka suunnitteli myös Domitianuksen Domus Augustan. Tähän viittaavat tietyt forumin koriste- elementit ja pylväikkö. Forumin länsipäähän rakennettiin kuusipylväinen Minervan temppeli ja luultavasti sen toisessa päässä oli Januksen temppeli. Forumin valmistumisen jälkeisistä ajoista ei tiedetä kovinkaan paljon. Keisari Alexander Severus (hallitsijana vuodet 222-235) sijoitutti sinne jumalaksi korotettujen keisareiden patsaita. Länsi-Rooman valtakunnan romahdettua ja kaupungin asukasluvun merkittävän pienenemisen jälkeen rakennuksille ei löytynyt käyttöä. Keisariforumien alue muuttui puutuvan tulvasuojelun takia muuttua kosteikoksi. 800-luvulla alueelle rakennettiin taloja, joihin rakennusaineet otettiin antiikin ajan rakennuksista. Arkistoista on löydetty asiakirjoja, joissa käsitellään oikeuksia ottaa kiviä forumilta uusien rakennusten tarpeisiin. Niitä on päivätty vuosille 1425, 1504, 1522 ja 1527. Vuonna 1520 käytiin oikeusjuttua, jossa haluttiin säilyttää osa forumista, mutta juttu hävittiin. Minervan temppeli oli säilynyt kaikesta huolimatta lähes ehjänä. Sen purkaminen aloitettiin vuonna 1592. Sen arkkitraavi katkaistiin ja käytettiin Pietarin kirkon uuden alttarin rakentamiseen. Jäljelle jääneet materiaalit käytti paavi Paavali V vuonna 1606 Acqua Paolan rakentamiseen. Forum Transitoriumin aluetta tutkittiin ensimmäisen kerran vuonna 1883. Arkeologisia kaivauksia tehtiin vuosina 1913, 1926-1928 ja 1932-1941. Kaivauksissa löydettiin pylväikköjen paikat ja selvitettiin Minervan temppelin mittasuhteet. Osa kaivauksissa paljastuneista forumin jäänteistä tuhoutui, kun diktaattori Benito Mussolini rakennutti alueelle kadun, Via del Fori Imperialen. Uusia kaivauksia on tehty 1990-luvulla. == Lähteet == * Forum of Nerva - Encyclopaedia Romana *Forum Nervae - A Topographical Dictionary of Ancient Rome == Aiheesta muualla == * http://mcid.mcah.columbia.edu/art-atlas/ancient-and-early-christian-sites- rome/forum-nerva Luokka:Rooman keisariforumit
Garou

Pierre Garand (s. 26. kesäkuuta 1972 Sherbrooke, Québec), joka paremmin tunnetaan taiteilijanimellä Garou, on kanadalainen laulaja. Garand nousi kuuluisuuteen näyteltyään Quasimodon roolia vuoden 1998 syyskuussa ensi- iltansa saaneessa musikaalissa Notre-Dame de Paris. Musikaalin jälkeen Garandin on onnistunut luoda menestyksekäs kansainvälinen pop-musiikki-ura. Hänen ensimmäinen albuminsa, Seul, julkaistiin vuonna 2000. == Diskografia == === Albumit === * 2000 : Seul * 2001 : Seul...avec vous * 2003 : Reviens * 2006 : Garou * 2008 : Piece of my soul * 2009 : Gentleman cambrioleur * 2010 : Version intégrale * 2012 : Rhythm and Blues * 2013 : Au milieu de ma vie * 2014 : It's Magic! * 2019 : Soul City * 2022 : Garou joue Dassin == Aiheesta muualla == * Garoun viralliset sivut Luokka:Kanadalaiset poplaulajat Luokka:Kanadanranskalaiset Luokka:Vuonna 1972 syntyneet Luokka:Elävät henkilöt
Anna Tabanina

Anna Vladimirovna Tabanina (, s. 9. kesäkuuta 1978) on venäläinen näyttelijä. Hänet tunnetaan erityisesti televisiosarjan Anastasia ruhtinatar Liza Dolgorukajan osasta. Anna Tabanina valmistui 1998 Leningradin valtiollisesta teatteri-instituutista. Vuoteen 2000 hän teki rooleja lähinnä nuorisoteatterin näyttämöllä Fontankalla Pietarissa. Siitä alkaen hän on työskennellyt ART- Piter-yhtiön palveluksessa ja ollut mukana lähinnä televisiosarjoissa. ==Sarjat== *Keisarin rakkaus (2002) *Anastasia (2003) *Dorogaja Maša Berezina (2005) *Yhdeksän kuukautta (minisarja 2007) ==Aiheesta muualla== * Luokka:Venäläiset näyttelijät Luokka:Vuonna 1978 syntyneet Luokka:Elävät henkilöt
Jean-Baptiste Accolay

Jean-Baptiste Accolay (17. huhtikuuta 1833 – 19. elokuuta 1900) oli belgialainen pedagogi, viulisti, kapellimestari ja säveltäjä. Hänet muistetaan yhä a-mollikonsertostaan (1868), jota käytetään varsinkin viulunsoiton opetuksessa. Konserton ovat soittaneet useat maailmankuulut viuluvirtuoosit, kuten Itzhak Perlman. Luokka:Belgialaiset viulistit Luokka:Belgialaiset säveltäjät Luokka:Belgialaiset kapellimestarit Luokka:Musiikkipedagogit Luokka:Vuonna 1833 syntyneet Luokka:Vuonna 1900 kuolleet
Rauma Blues

Rauma Blues on vuosittain heinäkuussa Raumalla järjestettävä blues-musiikin festivaali. Festivaalin järjestää aatteellinen yhdistys Rauma Blues '86 r.y, joka perustettiin vuonna 1986 ensimmäisen konsertin onnistumisen myötä. Festivaaleilla on esiintynyt vuosien saatossa monia Suomessa tuntemattomampia, mutta maailmalla arvostettuja alan supertähtiä. Ulkomaalaisista bluesin taitajista Rauma Bluesin lavalle ovat kavunneet muun muassa The Mannish Boys, Buckwheat Zydeco, Irma Thomas, North Mississippi Allstars, Snooks Eaglin, Sonny Landreth, Solomon Burke, Jody Williams, Robert Randolph, Charlie Musselwhite, James Cotton, Magic Slim, Rod Piazza, Southside Johnny sekä Roy Rogers. Kotimaisia esiintyjiä ovat olleet muun muassa T. Leino, Dave Lindholm, Pepe Ahlqvist, Erja Lyytinen ja Honey B & T-Bones. 24\. Rauma Blues järjestettiin 10-11.07.2009. Pääteemana oli New Orleans, ja teemaa noudattaen Raumalle oli saatu pääesiintyjäksi Grammy-voittaja Dr. Johnin, jonka piti alun perin tulla Raumalle Lower 911 -bändinsä kanssa, mutta viime hetken sairastumisen takia "tohtori" vetikin setin yksin. Muut pääkonsertissa esiintyneet olivat energinen Janiva Magness, Orleansin pienisuuri poika Little Freddie King, maailman parhaaksi naiskitaristiksi kehuttu Sue Foley sekä suomibluesia edustava Tokela & Hoedown -kombinaatio. Pelkästään klubilla esiintyi lisäksi raumalaista osaamista edustava moninkertainen blueskävijä Big Yellow. Rauma Bluesin konsertteja on pidetty vuosien saatossa ainakin yhdeksässä eri paikassa. Keväällä 2006 sama yhdistys järjesti myös Rauma Winter Blues -tapahtuman, joka onkin jäänyt sillä saralla ainoaksi. Rauma Blues 2009 Päälava: * Dr. Johnin & Lower 911 * Janiva Magness * Little Freddie King * Sue Foley * Tokela & Hoedown Iltaklubi * Big Yellow Rauma Blues 2008 Päälava: * The Mannish Boys * Buckwheat Zydeco * Doyle Bramhall Band * Eve & The Exiles * Eero Raittinen + Ninni Poijärvi & Noisy Kinda Men Iltaklubi: * Svensson & Dafgard Duo * Mikkon Rintanen Group. Rauma Blues 2007 Päälava: * North Mississippi Allstars * Irma Thomas * Joe Louis Walker * Larry Garner * Erja Lyytinen Iltaklubi: * T Leino Band * Cat Lee & Co * Pan Salmenhaara ==Aiheesta muualla== *http://www.raumablues.com Luokka:Musiikkifestivaalit Suomessa Luokka:Rauman tapahtumat
Petr Altrichter

Petr Altrichter (s. 1951) on tšekkiläinen kapellimestari. Hän on toiminut vuosina 1997–2001 Liverpoolin kuninkaallisten filharmonikkojen ylikapellimestarina ja johtaa nykyisin vuodesta 2002 Brnon filharmonikkoja. Altrichter teki Britannian-debyyttinsä vuonna 1993. Hän on esiintynyt johtamiensa orkesterien kanssa laajalti eri puolilla Eurooppaa ja Yhdysvalloissa, mutta myös mm. Japanissa, Taiwanilla ja Puerto Ricolla. Ennen tuoreempia virkojaan Altrichter saavutti jo vuosina 1990–1992 mainetta Prahan sinfoniaorkesterin ylikapellimestarina. Hän on tehnyt myös vierailevia esiintymisiä. Luokka:Tšekkiläiset kapellimestarit Luokka:Vuonna 1951 syntyneet Luokka:Elävät henkilöt
Rounders – ässä hihassa

Rounders – ässä hihassa on vuonna 1998 ensi-iltansa saanut pokeriaiheinen elokuva. Elokuvan ohjasi John Dahl, pääosissa näyttelevät Matt Damon ja Edward Norton. Elokuva tuotti kohtalaisesti tuloja julkaisun jälkeen. Texas hold 'emin suosion kasvaessa elokuvasta on kehittynyt kulttihitti. Elokuva kertoo kahdesta kaveruksesta, joiden pitää voittaa nopeasti riittävästi rahaa pokerilla selvitäkseen suurista veloistaan. Elokuvan nimen termi ”rounder” tarkoittaa korttipeleillä elantonsa ansaitsevaa uhkapeluria. Kymmenkertainen WSOP-voittaja Johnny Chan esittää itseään elokuvassa. == Näyttelijät == == Lähteet == == Aiheesta muualla == * Luokka:Yhdysvaltalaiset draamaelokuvat Luokka:Uhkapelielokuvat Luokka:Vuoden 1998 yhdysvaltalaiset elokuvat
Eiji Ōue

Eiji Ōue (; s. 3. lokakuuta 1957) on japanilainen kapellimestari. Hän syntyi Hiroshimassa ja opiskeli musiikkia Tōhō Gakuen -koulussa sekä Seiji Ozawan kutsusta Tanglewood Music Centerissä. Eiji Ōue tapasi Tanglewoodissa vuonna 1978 Leonard Bernsteinin ja tuli tämän assistentiksi. Oue voitti vuonna 1980 Tanglewoodin Koussevitzky-palkinnon. Ōue toimi vuoteen 1995 Erien filharmonikkojen ylikapellimestarina ja johti sen jälkeen vuoteen 2002 Minnesotan orkesteria. Vuonna 2003 hän seurasi yli puoli vuosisataa Osakan filharmonikkoja johtanutta Takashi Asahinaa tämän virassa. Ōue toimi Osakan filharmonikkojen ylikapellimestarina vuoteen 2011. Nord-Deutsche Rundfunkin sinfoniaorkesterin johtajana Hannoverissa Ōue oli vuosina 1998–2009 ja Barcelonan Sifoniaorkesterin vuosina 2008–2010. Vuodesta 2000 hän on ollut orkesterinjohtamisen professorina Hannoverin Musiikki- ja teatterikorkeakoulussa. Ōue on tehnyt myös lukuisia vierailevia esiintymisiä ja Bayreuth-debyyttinsä vuonna 2005. == Lähteet == Luokka:Japanilaiset kapellimestarit Luokka:Grammy-palkinnon saajat Luokka:Vuonna 1957 syntyneet Luokka:Elävät henkilöt
Michal Šanda

thumb|Michal Šanda Michal Šanda (s. 10. joulukuuta 1965 Praha) on tšekkiläinen kirjailija, runoilija ja näytelmäkirjailija. == Tuotantoa == * Stoa, (1994) * Ošklivé příběhy z krásných slov, ISBN 80-85940-20-5, (1996) * Metro, ISBN 80-85940-48-5, (1998 ja 2005) * Dvacet deka ovaru, ISBN 80-86240-05-3, (1998) * Blues 1890-1940, ISBN 80-7227-067-2, (2000) * Obecní radní Stoklasné Lhoty vydraživší za 37 Kč vycpaného jezevce pro potřeby školního kabinetu", ISBN 80-7227-110-5, (2001) * Sudamerická romance, ISBN 80-7227-164-4, (2003) * Španělské ptáčky, , (2006) * Kecanice, ISBN 80-85940-75-2, (2006) * Býkárna, ISBN 80-7227-252-7 ja Milan Ohnisko ja Ivan Wernisch, (2006) * Merekvice, ISBN 978-80-86862-53-8, (2008) * Remington pod kredencí, ISBN 978-80-7386-050-9, (2009) * Dopisy, ISBN 978-80-86862-85-9 ja Karel Havlíček Borovský, (2009) * Sorento, ISBN 978-80-7443-048-0, (2011) * Sebrané spí si, ISBN 978-80-87563-04-5, (2012) * Špacírkou přes čenich!, ISBN 978-80-7432-296-9, (2013) * MUDr. PhDr. Jarmila Beichtenová: Kazuistika pacientů Michala Šandy a Jakuba Šofara – literární anamnéza, ISBN 978-80-87683-28-6, (2014) * Oskarovy rybářské trofeje, ISBN 978-80-87683-38-5, (2014) * Jakápak prdel, ISBN 978-80-903065-9-2 ja ISBN 978-80-7227-364-5 ja Ivan Wernisch, (2015) * Rabování samozvaného generála Rona Zacapy v hostinci U Hrocha, ISBN 978-80-7465-155-7, (2015) * Autorské poznámky k divadelní grotesce Sráči, ISBN 978-80-87563-35-9, (2015) * Masná kuchařka mistra řezníka z Nelahozevsi Antonína Dvořáka, ISBN 978-80-7438-152-2, (2016) * Údolí, ISBN 978-80-7438-469-1 ja ISBN 978-80-7438-472-1, (2017) * Hemingwayův býk, ISBN 978-80-87688-79-3, (2018) * Dr. Moul, ISBN 978-80-270-3653-0, (2018) * Kosáku, co to máš v zobáku?, ISBN 978-80-7558-105-1, (2019) * Rukulíbám, ISBN 978-80-7558-133-4, (2020) * Umyvadlo plné vajglů, ISBN 978-80-7438-227-7, (2020) * Tibbles, ISBN 978-80-7558-165-5, (2021) * Viktor & Віктор, ISBN 978-80-7558-177-8, (2022) * Generál v umyvadle plném blues, ISBN 978-80-7443-467-9, (2022) * Lední medvěd Rio zachraňuje prales, ISBN 978-80-7558-223-2, (2023) * Kruh, ISBN 978-80-7558-239-3, (2023) * Mozek z blázna, ISBN 978-80-7530-450-6, (2023) * Hravě o dopravě, ISBN 978-80-7558-264-5, (2024) * Čtverec, ISBN 978-80-7558-267-6, (2024) * Grotesky, ISBN 978-80-7530-541-1, (2024) ==Lähteet== ==Aiheesta muualla== * Michal Šanda Luokka:Tšekkiläiset kirjailijat Luokka:Vuonna 1965 syntyneet Luokka:Elävät henkilöt
Puranat

Puranat ovat kokoelma hindulaisia tekstejä, jotka on kirjoitettu 400–1000 -luvuilla, joskin suullisesti materiaali lienee ollut olemassa osin jo 400-luvulta eaa. lähtien. Puranat kirjoitettiin Veda-uskonnon jumalten tuomiseksi kansan pariin. Tekstit on yleensä kirjoitettu kertomusten muotoon, ja ne ilmentävät Vedojen etiikkaa myyttien, sankaritekojen ja vertausten kautta. Puranat oli tarkoitettu tavalliselle kansalle, joka ei voinut lukea oppineiden käytössä olevia Vedoja. Siten ne eivät ole kaunokirjallisesti taidokkaita, vaan hyvin arkisesti kirjoitettuja. Puranat levisivät aluksi kiertävien runonlaulajien kautta, kunnes ne kirjoitettiin ylös. Varsinaisia puranoita on 18 kappaletta. Niille jokaiselle on lisäksi olemassa "lisä- purana" eli upapurana. == Lähteet == * * === Viitteet === == Aiheesta muualla == Luokka:Intian kirjallisuus Luokka:Kronikat Luokka:Hindulaiset kirjoitukset
18 (luku)

18 (kahdeksantoista) on luonnollinen luku, jota edeltää luku 17 ja seuraa luku 19. == Matematiikassa == * 18 on yhdistetty, runsas ja puolitäydellinen luku. * 18 on ”erittäin runsas luku” (), koska sen tekijöiden summa (39) on suurempi kuin minkään pienemmän luvun. * 18 on Harshad-luku kymmenjärjestelmässä ja binäärijärjestelmässä. * 18 on seitsenkulmioluku. * 18 on viisikulmiopyramidiluku. * 18 on alkulukuparin (17, 19) keskiarvo. * 18 kuuluu Lucasin lukujonoon (). * 18 kuuluu Ulamin lukuihin (). * 18 voidaan muodostaa kahden peräkkäisen alkuluvun summana: 7+11. * 18 on jaollinen tekijöidensä määrällä (6). * 18. alkuluku plus 18 (79) ja 18. alkuluku miinus 18 (43) ovat myös alkulukuja. * Kolmen ensimmäisen yhdistetyn luvun (4, 6 ja 8) summa on 18. * Pentominoja on 18 kappaletta, jos peilatut lasketaan erikseen mutta kierrettyjä ei (katso kuva). * Typistetyssä tetraedrissa on 18 särmää. == Luonnontieteissä == * Alkuaineiden jaksollisessa järjestelmässä on 18 ryhmää. * 18 elektronin sääntö on kemiassa käytettävä nyrkkisääntö. * Jaksollisessa järjestelmässä 18 on argonin järjestysluku. * Happi-18 on vakaa ja luonnossa yleisin hapen isotooppi. * Rikki-34 on rikin vakaa isotooppi, jonka neutroniluku on 18. * Kloori-35 on kloorin vakaa ja luonnossa yleisin isotooppi. Sen neutroniluku on 18. * Argon-36 on argonin vakaa isotooppi, jonka neutroniluku on 18. * Maan massa on noin 18 Merkuriuksen massaa. * 18 Melpomene on pikkuplaneetta. * Messier 18 on avoin tähtijoukko. == Muissa yhteyksissä == * 18 vuotta on Suomessa ja useimmissa muissa maissa täysi- ikäisyyden raja. * Muun muassa äänioikeusikäraja, avioliittoon menemisen ikäraja, henkilöauton ajokortin ikäraja ja mietojen alkoholijuomien ikäraja on Suomessa 18 vuotta. * Täysimittaisessa golfkentässä on 18 reikää. * Pakasteet tulee säilyttää -18 celsiusasteen lämpötilassa tai kylmemmässä. * McDonnell Douglas F/A-18 Hornet on suihkuhävittäjä. * Valtatie 18 kulkee Jyväskylän ja Vaasan välillä. * Eurooppatie E18 kulkee Yhdistyneen kuningaskunnan ja Venäjän välillä. * Ulysses S. Grant oli Yhdysvaltojen 18. presidentti. == Lähteet == Luokka:Luonnolliset luvut
Martin PBM Mariner

Martin PBM Mariner oli toisen maailmansodan aikainen yhdysvaltalainen pommittaja ja lentovene, joka suunniteltiin korvaamaan PBY Catalina. Koneen toimintamatka oli 4 800 kilometriä, ja sitä valmistettiin 1 366 kappaletta. Ensimmäinen koelento suoritettiin 18. helmikuuta 1939 ja palvelukseen tyyppi tuli syyskuussa 1940.Donald 1997 s. 603 Koneessa oli viisi tykkitornia ja moottorikoteloihin sijoitetut pommikuilut. PBM-1-tyyppi oli varustettu sisäänvedettävillä laskeutumiskellukkeilla, jotka oli saranoitu sisälaitaan, kun taas PBM-3:ssa oli kiinteät kellukkeet. PBM-3:n runko oli 91 senttimetriä pidempi kuin PBM-1-tyypin. Yhdistyneen kuningaskunnan kuninkaalliset ilmavoimat hankki vuonna 1943 32 Marineria tyyppimerkinnällä Mariner GR.Mk I, mutta ei kuitenkaan käyttänyt niitä operaatioissaan ja palauttikin osan koneista Yhdysvaltain laivastolle, minkä lisäksi 12 konetta siirrettiin Australian ilmavoimille sotilaskuljetuskäyttöön. Alankomaiden laivasto hankki seitsemäntoista PMB-5a Marineria vuoden 1955 lopulla palvelemaan entiseen Alankomaiden Uuteen-Guineaan. Muutaman koneille sattuneen onnettomuuden jälkeen Alankomaat poisti ne käytöstä tammikuussa 1960. ==Tekniset tiedot (PBM-1)== === Yleiset ominaisuudet === == Tekniset tiedot == == Lähteet == * === Viitteet === == Aiheesta muualla == Luokka:Lentoveneet Luokka:Yhdysvaltalaiset pommikoneet Luokka:Martinin ilma-alukset
Massospondylus

Massospondylus (”massiivinen nikama”) oli keskikokoinen kasvinsyöjäprosauropodi, joka eli 205–194 miljoonaa vuotta sitten varhaisjurakaudella. Tämän dinosauruksen fossiileja on löydetty nykyisestä Pohjois-Amerikasta sekä Etelä-Afrikasta, Lesothosta ja Zimbabwesta. Massospondylus liikkui enimmäkseen neljällä raajalla, mutta pystyi liikkumaan myös kahdella raajalla. Se kasvoi viisi metriä pitkäksi. Massospondyluksella oli pieni pää ruumiin kokoon nähden, lyhyempi ja matalampi kuin Plateosauruksella. Kaula oli pitkä, kuten prosauropodeilla yleensäkin. Massospondylus oli kevytrakenteisempi kuin Plateosauridae-heimon dinosaurukset, mutta raskasrakenteisempi kuin Anchisauridae-heimoon kuuluvat prosauropodit. Sillä oli terävät peukalonkynnet, joita se käytti ravinnon hankintaan ja puolustukseen. Peukalonkynnet tulivatkin tarpeeseen, sillä samaan aikaan Pohjois-Amerikassa eli myös teropodi Dilophosaurus. == Fossiilit == Richard Owen nimesi tämän prosauropodin vuonna 1854 Etelä-Afrikasta löydetyistä jäännöksistä. Yli 80 osittaista Massospondyluksen luurankoa on löydetty, joten se on yksi tunnetuimmista prosauropodeista. Lisäksi munia sisältävä pesä on löydetty, jonka uskotaan kuuluneen Massospondylukselle. Munien sisältä löydettiin vanhimmat tunnetut dinosauruksen alkiot. == Ravinto == Massospondylus näytti selvästi kasvinsyöjältä, mutta 1981 eräs tutkija väitti, että Massospondylus ja eräät toiset prosauropodit olisivat lihansyöjiä. Massospondyluksella oli poikkeuksellisen pitkät ja vahvat etuhampaat, joissa oli lihaveitsen terää muistuttavat uurteet. Massospondyluksen ylä- ja alahampaat eivät osuneet vastakkain yhtä tarkasti kuin kasvinsyöjillä, kuten samaan aikaan eläneellä Lesothosauruksella. Tätä prosauropodia on epäilty myös kaikkiruokaiseksi. Eräs tutkijaryhmä esitti 1985, että Massospondylus pystyi syömään lehtiä yhtä hyvin kuin nykyiset leguaanit. Luokka:Prosauropodit
Kärkkäinen

Kärkkäinen on suomalainen sukunimi. Se voi tarkoittaa seuraavia: ==Henkilöt== *Aulis Kärkkäinen (s. 1952), yritysjohtaja, yrittäjä ja keksijä *Eeva Kärkkäinen (s. 1989), poliitikko ja politiikan taustavaikuttaja *Elise Kärkkäinen (1954–2018), englantilaisen filologian professori *Hannes Kärkkäinen (1902–1938), uimahyppääjä *Heini Kärkkäinen (s. 1966), pianisti *Ilkka Kärkkäinen (s. 1960), graafinen suunnittelija ja mainostoimiston perustaja *Ilpo Kärkkäinen, harmonikansoittaja ja iskelmälaulaja *Jaana Kärkkäinen (s. 1960), pianisti *Jani ”Jantsa” Kärkkäinen (1969–2008), muusikko, päätoimittaja *Janne Kärkkäinen (s. 1976), muusikko *Jonna Kärkkäinen (taiteilijanimi Jo Angel, s. 1982), laulaja, säveltäjä ja sanoittaja *Juha Kärkkäinen (s. 1967), liikemies ja lehtikustantaja *Jukka Kärkkäinen (s. 1961), näyttelijä *Jukka Kärkkäinen (s. 1972), elokuvaohjaaja ja käsikirjoittaja *Kaisa Kärkkäinen (s. 1986), pesäpalloilija *Kalle Kärkkäinen (1907–1953), huonekalutehtailija ja teollisuusneuvos *Kari Kärkkäinen (s. 1970), poliitikko *Kata Kärkkäinen (myöh. Souri, s. 1968), malli, käsikirjoittaja ja kirjailija *Kauko Kärkkäinen (1921–1988), pappi, kirjailija ja opettaja *Kerttu Kärkkäinen (myöh. Räisänen, 1881–1951), opettaja ja kirjailija, Lauri Kärkkäisen tytär *Lauri Kärkkäinen (1851–1922), kauppaneuvos, kauppias, teollisuudenharjoittaja *Matti Kärkkäinen (s. 1945), metsätieteilijä, tietokirjailija, professori *Mikko Kärkkäinen (s. 1980), mailapelaaja, diplomi-insinööri *Olli-Pekka Kärkkäinen (s. 1958), suunnistaja, suunnistus- ja kestävyysurheiluvalmentaja *Olli Kärkkäinen, taloustieteilijä *Pekka Kärkkäinen (Pekka von Cräutlein, s. 1951), sirkusklovni, muusikko ja koominen taikuri *Pertti Kärkkäinen (1933–2017), suurlähettiläs *Petteri Kärkkäinen (s. 1978), jalkapalloilija, futsalpelaaja, jalkapallovalmentaja *Pyry Kärkkäinen (s. 1986), jalkapalloilija *Päivi Kärkkäinen (o.s. Nummi, s. 1955), televisiotoimittaja, Suomen Kansallisoopperan pääjohtaja *Sanna Kärkkäinen, endurokuljettaja *Seppo Kärkkäinen (1935–2022), taidemaalari ja -graafikko *Suvi Kärkkäinen (s. 1997), jalkapalloilija *Tapani Kärkkäinen (s. 1962), kääntäjä, toimittaja ja kustannustoimittaja *Tapio Kärkkäinen (s. 1942), koripalloilija *Tomi Kärkkäinen (s. 1969), jalkapalloilija ja jalkapallovalmentaja *Tommi Kärkkäinen (s. 1969), säveltäjä *Tuomas Kärkkäinen, graafinen suunnittelija, kuvittaja ja muusikko *Tuulikki Kärkkäinen (s. 1946), kotitalousopettaja, rehtori, lehtori, sukututkija ja kirjailija *Veli-Matti Kärkkäinen (s. 1958), kristillinen kirjailija ja teologian professori *Viki Kärkkäinen (1883–1946), toimittaja, kääntäjä ja runoilija *Yrjö Kärkkäinen (1918–2017), Rajavartiolaitoksessa palvellut kenraaliluutnantti ==Muut== *Kärkkäinen, tavarataloyritys
Michael Ansara

Michael Ansara (15. huhtikuuta 1922 Syyria – 31. heinäkuuta 2013) oli yhdysvaltalainen näyttelijä. ==Elämäkerta== Ansara syntyi Syyriassa vuonna 1922 ja muutti perheensä mukana Yhdysvaltoihin ollessaan kaksivuotias. Perhe asui aluksi Uudessa-Englannissa, mutta kymmenen vuoden jälkeen he muuttivat Kaliforniaan. Siellä Ansara aloitti lääkärin opinnot Los Angeles City Collegessa, mutta muuttikin pian mielensä ja vaihtoi alansa näyttelemiseen. ===Ura=== Näyttelijän ura alkoi televisiossa 1940-luvulla, jonka aikana Ansara esiintyi sivurooleissa eri elokuvissa. 1950-luvulla hän sai kuitenkin ensimmäisen pääroolin televisiosarjassa Broken Arrow. Sarja kesti vuodesta 1956 aina vuoteen 1960 asti, jona aikana Ansara esiintyi muissakin televisiosarjoissa, kuten Law of the Plainsman, Frontier Doctor ja Naked City. Tämän jälkeen hän esiintyi useissa sarjoissa vierailevissa rooleissa, ja erityisesti Ansara muistetaan tieteissarjojen rooleista kuten komentaja Kang (Star Trek), Elric (Babylon 5) ja Killer Kane (Buck Rogers in the 25th Century). Hän toimi myös DC-animaatiouniversumin animaatioissa Pakkasherran äänenä vuosina 1993, 1994, 1997 ja 1999. Pitkän uransa aikana Ansara sai yhden ehdokkuuden vuonna 1979 elokuvasta The Manitou, sekä tähden Hollywood Walk of Famelle. ==Lähteet== ==Aiheesta muualla== *memory-alpha.org *North Fork Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Videopelien ääninäyttelijät Luokka:Hollywood Walk of Fame Luokka:Vuonna 1922 syntyneet Luokka:Vuonna 2013 kuolleet
Danny Boyle

Danny Boyle (s. 20. lokakuuta 1956 Radcliffe, Suur-Manchester, Englanti, Yhdistynyt kuningaskunta) on brittiläinen elokuvaohjaaja ja -tuottaja. Boyle tunnetaan muun muassa elokuvien Slummien miljonääri, Trainspotting, 28 päivää myöhemmin, Sunshine ja Shallow Grave – murhaleikki ohjauksesta. Boyle voitti parhaan ohjauksen Oscar-palkinnon elokuvasta Slummien miljonääri. == Filmografia == *Shallow Grave – murhaleikki (1994) *Trainspotting (1996) *Epätavallista elämää (A Life Less Ordinary) (1997) *The Beach (2000) *28 päivää myöhemmin (2002) *Millions (2004) *Sunshine (2007) *28 viikkoa myöhemmin (tuottajana, 2007) *Slummien miljonääri (Slumdog Millionaire) (2008) *127 tuntia (127 Hours) (2010) *Trance (2013) *Steve Jobs (2015) *T2 Trainspotting (2017) *Yesterday (2019) == Lähteet == == Aiheesta muualla == * Luokka:Brittiläiset elokuvaohjaajat Luokka:Brittiläiset elokuvatuottajat Luokka:Parhaan ohjauksen Oscar-palkinnon saajat Luokka:Vuonna 1956 syntyneet Luokka:Elävät henkilöt
Ammunta kesäolympialaisissa 1980

Moskovan kesäolympialaisissa 1980 ammunnassa kilpailtiin seitsemässä lajissa. ==Mitalistit== Laji: Kultaa: Kultaa: Hopeaa: Hopeaa: Pronssia: Pronssia: 50 m pienoiskivääri, makuu Karoly Varga 599 Hellfried Heilfort 599 Petar Zaprianov 598 50 m pienoiskivääri, asennot Viktor Vlasov 1173 Bernd Hartstein 1166 Sven Johansson 1165 25 m olympiapistooli Corneliu Ion 596 Jürgen Wiefel 596 Gerhard Petritsch 596 50 m pistooli Aleksandr Melentjev 581 Harald Vollmar 568 Ljubtšo Djakov 565 50 m villikarjuammunta Igor Sokolov 589 Thomas Preffer 589 Aleksandr Gazov 587 Skeet Hans Kjeld Rasmussen 196 Lars Göran Carlsson 196 Roberto Marcelo Castrillo Garcia 196 Olympiahaulikko, (trap) Luciano Giovannetti 198 Rustam Jambulatov 196 Jörg Damme 196 ==Suomalaiset== Nimi: Laji: Tulos: Sijoitus: Timo Hagman 50m pienoiskivääri, makuu 597 5. Timo Hagman 50m pienoiskivääri, asennot 1146 19. Olavi Heikkinen 25m olympiapistooli 582 29. Jyrki Lehtonen 50m pienoiskivääri, makuu 592 25. Jorma Lievonen 50m villikarjuammunta 584 6. Paavo Palokangas 50m vapaapistooli 561 8. Juha Rannikko 50m villikarjuammunta 573 12. Mauri Röppänen 50m pienoiskivääri, asennot 1164 4. Seppo Saarenpää 50m vapaapistooli 565 5. Ari Westergård Skeet 195 8. ==Lähteet== * Kansainvälisen ampumaurheiluliiton (ISSF) tietokanta * Kansainvälisen olympiakomitean tietokanta Luokka:Kesäolympialaiset 1980 1980
Robin Hood (televisiosarja)

Robin Hood on Tiger Aspect Productions -tuotantoyhtiön televisiosarja BBC One -kanavalle. Robin Hoodin perinteisiin legendoihin perustuva sarja sai ensiesityksensä 7. lokakuuta 2006. Se kesti yhteensä kolmen tuotantokauden verran ja sisältää 39 jaksoa. Sarjan viimeinen jakso esitettiin 27. kesäkuuta 2009. == Päänäyttelijät == == Aiheesta muualla == * Tuotantoyhtiön virallinen sivusto * BBC:n virallinen sivusto * Ylen virallinen sivusto Luokka:2000-vuosikymmenen brittiläiset draamasarjat Luokka:Seikkailusarjat Luokka:Robin Hood Luokka:BBC:n televisio-ohjelmat
John Dahl

John Dahl (s. 1956 Billings, Montana, Yhdysvallat) on yhdysvaltalainen elokuvaohjaaja ja -käsikirjoittaja, joka tunnetaan erityisesti neo-noir- elokuvien Kill Me Again, Red Rock West, ja Tarantella – vaarallinen viettelijätär ohjauksista. Dahl on ohjannut myös jaksoja useisiin televisiosarjoihin. ==Filmografia== ===Ohjaajana=== ====Elokuvat==== * Tapa minut (Kill Me Again, 1989) * Red Rock West (1992) * Tarantella – vaarallinen viettelijätär (1994) * Välähdys menneisyydestä (Unforgettable, 1996) * Rounders – ässä hihassa (1998) * Joy Ride (2001) * The Great Raid (2005) * You Kill Me (2007) Lähde ====Televisio==== * Fallen Angels (1993) – jakso "Tomorrow I Die" * Tilt (2005) – jakso "Shuffle Up and Deal" * Californication (2007–2013) * Life (2007) * True Blood (2008) * Taisteluplaneetta Galactica (2009) * Dexter (2008–2013) * Breaking Bad (2009) * Vampyyripäiväkirjat (2009–2013) * Hellcats (2010) * Hävyttömät (2011) * Isänmaan puolesta (2012) * Arrow (2012) * Kohde (2013) * Hannibal (2013) * Americans (2013) * Outlander – Matkantekijä (2014) * House of Cards (2015) * Jessica Jones (2015) * Iron Fist (2017) ===Käsikirjoittajana=== * P. I. Private Investigations (1987) * Tapa minut (1989) * Red Rock West (1992) ==Lähteet== ==Aiheesta muualla== * Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Vuonna 1956 syntyneet Luokka:Elävät henkilöt
Emmanuelle

Emmanuelle on vuonna 1974 julkaistu ranskalainen eroottinen elokuva, jonka on ohjannut Just Jaeckin. Emmanuellen tapahtumat sijoittuvat Thaimaahan, jossa elokuva on myös suurelta osin kuvattu. Emmanuellessa Sylvia Kristel teki läpimurtoroolinsa. Elokuva oli tuottajilleen taloudellinen menestys. Ilmestyessään elokuvan sisältö jakoi voimakkaasti mielipiteitä. Tekijöiden mielestä aihe käsitteli ”uuden, nykyaikaisen vapautuneen naisen fantasioita”, mutta kriittisten arvioiden mukaan se vain heijasteli käsitteen keksineiden miesten omia kuvitelmia siitä, millainen tuon naisen tulisi olla.”Hunting Emmanuelle” (2006) Dokumenttiohjelma Sylvia Kristelistä Elokuva perustuu nimimerkki Emmanuelle Arsanin romaaniin vuodelta 1959. Elokuva on saanut lukuisia jatko-osia. Suomessa Emmanuellen ensi-ilta oli 15. marraskuuta 1974 elokuvateatteri Reassa. Televisiossa Suomessa elokuva esitettiin ensimmäisen kerran kesällä 1987 MTV:n ohjelmistossa. 2000-luvulla elokuva on esitetty televisiossa 10 kertaa. Suomessa ensi-esityksen aikaan elokuvasta leikattiin pois minuutin verran, muun muassa osia ”lemmiskelystä pöydällä” ja raiskauskohtauksesta. Nykyisin elokuva on Suomessa leikkaamaton. Viitattu 14.10.2010. Kesän 1987 esitys saavutti suuren suosion silloin Neuvostoliittoon kuuluneessa Virossa, jonka pohjoisosiin Suomen television lähetykset näkyivät, vaikka sen katsominen oli kiellettyä. Neuvosto-Viron johtaja Karl Vaino oli kieltänyt Suomen television katsomisen mahdollistavat antennit, kieltoa ei kuitenkaan noudatettu. == Lähteet == Luokka:Ranskalaiset eroottiset elokuvat Luokka:Vuoden 1974 ranskalaiset elokuvat Luokka:Seulonnan keskeiset artikkelit
Greg

Greg, oikealta nimeltään Michel Regnier, (5. toukokuuta 1931 Ixelles - 29\. lokakuuta 1999) oli belgialainen sarjakuvapiirtäjä ja -käsikirjoittaja. Hänen tunnetuin sarjakuvahahmonsa oli Achille Talon, joka ilmestyi Suomessa nimellä Akilles Jänne. Greg kirjoitti käsikirjoituksia yhdessä useiden eri taiteilijoiden kanssa. Franquinin kanssa hän teki yhteistyötä sarjojen Piko ja Fantasio sekä Modeste et Pompon () kanssa. Hergén kanssa hän työskenteli kahdessa Tintti-projektissa (Les Pilules ja Tintin et le Thermozéro), jotka jäivät kuitenkin toteutumatta. Tunnetuimpia, ja myös Suomessa julkaistuja, Gregin luomuksia ovat Akilles Jänne, realistiset jännityssarjat Bernard Prince ja Comanche (piirtäjänä Hermann) sekä agenttisarja Bruno Brazil (piirtäjänä Wiliam Vance). == Aiheesta muualla == * Janne Viitala: Comanchen kolmas tuleminen. Kvaak.fi 25.9.2008. * Ari Tiippana: Kolmas kerta toden sanoo . Länsi-Savo 24.2.2008. * Jukka Sippola: Comanche: Lännensarjakuvan eliittiä. Ruudinsavu 3/2009. * Jukka Laine: Kolmen Kuutosen ranchin porukka ratsastaa jälleen. Kvaak.fi 28.5.2009. * S. Santikko: Lohduton erämaa. Kvaak.fi 4.4.2011. Luokka:Belgialaiset sarjakuvantekijät Luokka:Vuonna 1931 syntyneet Luokka:Vuonna 1999 kuolleet
Naisen logiikka (albumi)

Naisen logiikka on kokoelma-albumi Spede Show -televisiosarjan Naisen logiikka -sketseistä. Albumin julkaisi Edel Records vuonna 2002. Albumi sisältää 22 Hannele Laurin ja Spede Pasasen tulkitsemaan Naisen logiikka -sketsiä sekä kaksi musiikkikappaletta. Ensimmäinen musiikkikappale, This is humor, nimittäin, on kokoelma Spede Pasasen puheista hänen viihdeohjelmistaan disco- tyylisen taustamusiikin siivittämänä. Levyn viimeinen raita, Uuno on nro 1 (remix), on discoversio Uuno Turhapuro -elokuvien tunnussävelmästä. Albumilta on jätetty pois kaksi ensimmäistä Naisen logiikka -sketsiä: "Tasauspyörästö" (sketsin ensiesitys tv:ssä 26. marraskuuta 1984) ja "2500 pesetaa" (21. tammikuuta 1985) sekä "Suuntavilkut" ja "Suuntavilkkuselitys" (21. lokakuuta 1985). == Kappaleet == #This is humor, nimittäin - 3.08 #Kauneuden vuoksi naimisiin - 3.50 (sketsin ensiesitys tv:ssä 21. tammikuuta 1985) #Vähän bensaa - 3.36 (18. helmikuuta 1985) #30 km tunnissa - 0.41 (18. maaliskuuta 1985) #Autolla lähtö - 1.51 (15. huhtikuuta 1985) #Kaunistunut viikon työmatkalla - 3.17 (13. toukokuuta 1985) #Atomivoima - 0.25 (13. toukokuuta 1985) #Auton parkkeeraus ratikkakiskoille - 4.35 (25. marraskuuta 1985) #Passikuva - 4.52 (13. joulukuuta 1985) #Jouluglögin keitto - 0.40 (13. joulukuuta 1985) #Kotiapulainen 1 - 1.35 (7. maaliskuuta 1986) #Kotiapulainen 2 - 2.48 (7. maaliskuuta 1986) #Pahoinpitelevä mies - 4.51 (4. huhtikuuta 1986) #Huono ja halpa auto - 2.52 (2. toukokuuta 1986) #Idänkauppaa - 5.15 (27. lokakuuta 1986) #Tutkanpaljastin - 3.14 (24. marraskuuta 1986) #Suu käy koko ajan - 4.03 (13. helmikuuta 1987) #Puhelunsiirto - 1.10 (13. maaliskuuta 1987) #Pakkanen nousee - 1.28 (13. maaliskuuta 1987) #Todistaja - 4.58 (7. syyskuuta 1987) #Benssamittari - 4.20 (5. lokakuuta 1987) #Kuulalaakeri - 5.07 (joulukuu 1987) #Lipputangon pallo kallellaan - 2.59 (26. lokakuuta 1987) #Uuno on nro 1 (remix) - 3.06 == Lähteet == == Katso myös == * Naisen logiikka -elokuva vuodelta 1999. Luokka:Vuoden 2002 albumit Luokka:Suomalaiset huumorialbumit Luokka:Spede Pasanen
Perkele (yhtye)

Perkele on ruotsalainen punk/Oi!-yhtye, joka perustettiin kellaribändinä Göteborgissa 1993. Kaksi alkuperäisjäsentä lähtivät yhtyeestä myöhemmin ja vuodesta 1996 Perkeleessä on kolme jäsentä, Ron (laulu ja kitara), Chris (basso) ja Jonsson (rummut). Perkeleen ensimmäinen albumi oli nimeltään Från flykt till kamp, jossa kaikki kappaleet olivat ruotsinkielisiä. Albumilla Voice of anger he vaihtoivat kielen englanniksi, mutta tekevät myös silloin tällöin ruotsinkielisiä kappaleita levyilleen. Levyllä Längtan (2008) on myös muutama suomenkielinen kappale: "Irwin", "Muistot" ja Irwin Goodmanin "Rentun Ruusu". Perkele kuuluu Bandworm Records -nimiseen levy-yhtiöön. == Musiikilliset vaikuttajat == Perkeleen musiikillisia vaikuttajia ovat muun muassa The Who, Rolling Stones, Iron Maiden, Judas Priest, Motörhead, Black Sabbath, Sex Pistols, Misfits, Danzig, Klamydia, Terveet Kädet, Hurriganes, Olavi Virta, Reijo Taipale ja Irwin Goodman. == Diskografia == === Studioalbumit === * 1998 Från flykt till kamp * 2000 Voice of anger * 2002 No shame * 2003 Stories from the past * 2005 Confront * 2008 Längtan ("minialbumi") * 2010 Forever * 2013 A Way Out * 2019 Leaders Of Tomorrow === EP:t === * 2003 Göteborg * 2010 Punk Rock Army == Lähteet == * Luokka:Ruotsalaiset punkyhtyeet
John Frankenheimer

John Michael Frankenheimer () oli yhdysvaltalainen elokuvaohjaaja. Hän kuoli aivoverenkiertohäiriöön 72 vuoden iässä. == Filmografia == *Onko nuorisomme turmeltunut? (The Young Stranger, 1959) * Suurkaupungin sudet (The Young Savages, 1961) * Kaikki pettää (All Fall Down, 1962) * Alcatrazin vanki (Birdman of Alcatraz, 1962) * Mantshurian kandidaatti (The Manchurian Candidate, 1962) * Juna (The Train, 1964) * Toukokuun 7 päivää (Seven Days in May, 1964) * Tapaus Wilson (Seconds, 1966) * Grand Prix (1966) * The Fixer (1968) * The Extraordinary Seaman (1969) * Hyppy ikuisuuteen (The Gypsy Moths, 1969) * Lain tällä puolella (I Walk the Line, 1970) * Ratsastajat (The Horsemen, 1970) * The Iceman Cometh (1973) * 99 and 44/100% Dead (1974) * Teemana rakkaus (L’Impossible objet, 1974) * Kovaotteiset miehet 2 (French Connection II, 1975) * Musta sunnuntai (Black Sunday, 1977) * Pahan enne (Prophecy, 1979) * The Rainmaker (1982) * Miekka miekasta (The Challenge, 1982) * Verirahat (The Holcroft Covenant, 1985) * Pahan otteessa (52 Pick-Up, 1986) * Kuoleman laukaukset (Dead-Bang, 1989) * Ammatti: Sotilas (The Fourth War, 1990) * Väkivallan vuosi (Year of the Gun, 1991) * Selkä seinää vasten (Against the Wall, 1994) * Chico Mendes – Sademetsien pelastaja (The Burning Season, 1994) * Andersonville – kuoleman kenttä (Andersonville, 1996) * Tohtori Moreaun saari (The Island of Dr. Moreau, 1996) * George Wallace (1997) * Ronin (1998) * Pelin henki (Reindeer Games, 2000) * Path to War (2002) == Lähteet == == Aiheesta muualla == * Luokka:Yhdysvaltalaiset elokuvaohjaajat Luokka:Vuonna 1930 syntyneet Luokka:Vuonna 2002 kuolleet
Ammunta kesäolympialaisissa 1984

Los Angelesin kesäolympialaisissa 1984 ammunnassa kilpailtiin kuudessa miesten lajissa, kolmessa naisten lajissa ja kahdessa yhteisessä lajissa. ==Mitalistit== ===Miehet=== Laji: Kultaa: Kultaa: Hopeaa: Hopeaa: Pronssia: Pronssia: 10 m ilmakivääri Philippe Heberlé 589 Andreas Kronthaler 587 Barry Dagger 587 50 m pienoiskivääri, makuu Edward Etzel 599 Michel Bury 596 Michael Sullivan 596 50 m pienoiskivääri, asennot Malcolm Cooper 1173 Daniel Nipkow 1163 Alister Allan 1162 25 m olympiapistooli Takeo Kamachi 595 Corneliu Ion 593 Rauno Bies 591 50 m pistooli Xu Haifeng 566 Ragnar Skanåker 565 Wang Yifu 564 50 m villikarju Li Yuwei 597 Helmut Bellingrodt 584 Huang Shiping 581 ===Naiset=== Laji: Kultaa: Kultaa: Hopeaa: Hopeaa: Pronssia: Pronssia: 10 m ilmakivääri Pat Spurgin 393 Edith Gufler 391 Wu Xiaoxuan 389 50 m pienoiskivääri, asennot Wu Xiaoxuan 581 Ulrike Holmer 578 Wanda Jewell 578 25 m urheilupistooli Linda Thom 585 Ruby Fox 585 Patricia Dench 583 ===Yhteiset=== Laji: Kultaa: Kultaa: Hopeaa: Hopeaa: Pronssia: Pronssia: Skeet Matthew Dryke 198 Ole Riber Rasmussen 196 Luca Scribani Rossi 196 Olympiahaulikko (trap) Luciano Giovannetti 192 Francisco Boza 192 Daniel Carlisle 192 ==Mitalitilasto== 1\. 3 1 2 6 2\. 3 0 3 6 3\. 1 1 1 3 4\. 1 1 0 2 5\. 1 0 3 4 6\. 1 0 0 1 6\. 1 0 0 1 8\. 0 1 0 1 8\. 0 1 0 1 8\. 0 1 0 1 8\. 0 1 0 1 8\. Romania 0 1 0 1 8\. 0 1 0 1 8\. 0 1 0 1 8\. 0 1 0 1 16\. 0 0 1 1 16\. 0 0 1 1 ==Suomalaiset== Nimi: Laji: Tulos: Sijoitus: Rauno Bies 25 m olympiapistooli 591 3. Jorma Lievonen 50 m villikarju 576 7. Mikko Mattila 50 m pienoiskivääri, asennot 1135 26. Mikko Mattila 50m pienoiskivääri, makuu 588 30. Juha Mäkelä Skeet 186 36. Timo Nieminen Olympiahaulikko (trap) 191 4. Matti Nummela Olympiahaulikko (trap) 177 33. Bror Nyström Skeet 191 19. Paavo Palokangas 50 m vapaapistooli 558 8. Mauri Röppänen 50 m pienoiskivääri, makuu 592 13. Mauri Röppänen 50 m pienoiskivääri, asennot 1142 15. Mauri Röppänen 10 m ilmakivääri 578 18. Sirpa Ylönen 50 m ilmakivääri 383 8. Sirpa Ylönen 50 m pienoiskivääri, asennot 567 12. ==Lähteet== * Kansainvälisen ampumaurheiluliiton (ISSF) tietokanta * Kansainvälisen olympiakomitean tietokanta Luokka:Kesäolympialaiset 1984 1984
Larissa (mytologia)

Larissa () oli kreikkalaisessa mytologiassa thessalialainen nymfi. Pausanias kertoo hänen olleen Pelasgoksen tytär,Pausanias: Kreikan kuvaus 2.24.1 (engl. käännös) mutta Dionysios Halikarnassoslainen kertoo hänellä ollen Poseidonin kanssa pojat Akhaios, Fthios ja Pelasgos.Strabon: Geografia xiii.3.4 (engl. käännös) == Lähteet == Luokka:Nymfit
Mothra

Mothra on Godzilla-hahmoon liittyvä fiktiivinen valtava koiperhonen. Mothra on nähty yli kymmenessä elokuvassa kuten Mothra vs. Godzilla (1964) ja Godzilla vs. Mothra (1992). Muista hirviöistä poiketen Mothra aiheuttaa vahinkoa vain, jos hänen kaksoiskeijunsa ovat pulassa. Muuten Mothra on hyväntahtoinen hirviö ja on useita kertoja auttanut taistelussa pahoja hirviöitä vastaan. Elokuvassa Godzilla Mothra and King Ghidorah Giant Monsters All out of Attack Mothra sai uuden taustatarinan. Kyseisessä elokuvassa Mothra on yksi kolmesta maan suojelijahirviöstä (toiset ovat King Ghidorah ja Baragon), joiden on ennustettu pysäyttävän suuri pahuus, joka paljastuu Godzillaksi. *
Ristinarkun koulu

Ristinarkun koulu oli 7–9 vuosiluokkien oppilaille perusopetusta antava koulu Ristinarkun kaupunginosassa Tampereella. Koulussa toimi rehtorina lukuvuotena 2009–2010 Kirsi Ranta.Tietoarkku 1/09 Koulussa opiskeli lukuvuotena 2009–2010 noin 380 oppilasta ja opettajia koulussa oli 42. Samassa rakennuksessa toimi myös viestinnänopetusta tarjoava Messukylän lukio vuosina 1960–2010. Rakennuksessa toimii edelleen Messukylän kirjasto. Ristinarkun koulu ja Takahuhdin koulu muodostivat yhtenäiskoulun 1. elokuuta 2010 alkaen ja sen nimeksi tuli Takahuhdin koulu. Lukuvuosina 2010–2011 Ristinarkun koululle tulivat opiskelemaan myös 5–6 luokkalaiset. ==Lähteet== Luokka:Tampereen peruskoulut Luokka:Entiset suomalaiset oppilaitokset
Wohnpark Alt-Erlaa

Wohnpark Alt-Erlaa on suuri asuinalue Itävallan pääkaupungin Wienin 23. kaupunginosassa eli Liesingissä. Arkkitehtuurinsa puolesta se on yksi Wienin huomattavimmista asuinalueista. Asuinalue rakennettiin vuosien 1973 ja 1985 välillä. Alueen omaperäisten terassitalojen suunnittelusta vastasivat arkkitehtitoimistot Harry Glück & Partner, Kurt Hlaweniczka ja Requat & Reinthaller. Asuinalueella on yhteensä noin 3 300 asuntoa. == Aiheesta muualla == * Kotisivut * Architekturzentrum Wien - Wohnpark Alt-Erlaa Luokka:Wienin asuinrakennukset
Richard Anderson

Richard Norman Anderson (8. elokuuta 1926 Long Branch, New Jersey – 31. elokuuta 2017 Beverly Hills, Kalifornia) oli yhdysvaltalainen näyttelijä. Hän tuli tutuksi sekä elokuva- että televisiomaailmasta. Anderson syntyi Long Branchissa, New Jerseyssä. Hänellä oli jo 1950-luvulla rooli Zorro- televisiosarjassa ja merimiehen rooli elokuvassa Epäilty (1951). Hän jatkoi uraansa menestyksellä läpi 1960-luvun ja saavutti kenties pysyvimmät menestyksensä 1970-luvun sarjoissa Kuuden miljoonan dollarin mies sekä The Bionic Woman (molemmissa Oscar Goldmanin rooli) ja näistä tehdyissä elokuvissa. Anderson jatkoi uraansa näyttelijänä aina 2000-luvulle, vaikka vietti elokuussa 2006 jo 80-vuotispäiväänsä. Andersonin ensimmäinen vaimo Carol Lee Ladd oli Alan Laddin tytär. Vuonna 1955 alkanut avioliitto päättyi eroon vuonna 1956. Hän sai toisen vaimonsa Katharine Thalbergin kanssa kolme tytärtä, mutta erosi toistamiseen vuonna 1973. Anderson kuoli kotonaan Beverly Hillsissä Los Angelesissa Kaliforniassa 31. elokuuta 2017 91-vuotiaana. ==Lähteet== ==Aiheesta muualla== * Luokka:Yhdysvaltalaiset näyttelijät Luokka:Vuonna 1926 syntyneet Luokka:Vuonna 2017 kuolleet
Nobody’s Perfect

Nobody’s Perfect on Deep Purplen livealbumi vuodelta 1988. == Taustatietoa == Albumi nauhoitettiin seuraavissa paikoissa: Irvine Meadows (23.5.1987), Phoenix (30.5.1987), Oslo (22.8.1987) ja Verona (6.9.1987). "Hush" uudelleennauhoitettiin 20-vuotisjuhlan kunniaksi helmikuussa 1988 Hook End Manor -studioilla Englannissa. Myös "Black Night" uudelleennauhoitettiin, mutta jätettiin julkaisematta. "Bad Attitude" ja "Space Truckin'" olivat alun perin vain lp-versiossa ja "Dead or Alive" vain kasettiversiossa. Remasteroitu cd-versio sisältää kaikki kappaleet. == Kappaleet == === CD 1 === # # # # # # === CD 2 === # # # # # # # == Kokoonpano == * Ian Gillan – laulu * Ritchie Blackmore – kitara * Roger Glover – basso * Jon Lord – urut, kosketinsoittimet * Ian Paice – rummut == Arvostelut == * AllMusic: AllMusic review == Lähteet == Luokka:Vuoden 1988 konserttitallenteet Luokka:Deep Purplen konserttitallenteet
Bruce Alger

Bruce Reynolds Alger (12. kesäkuuta 1918 Dallas, Texas – 13. huhtikuuta 2015 Palm Bay, Florida) oli yhdysvaltalainen republikaanisen puolueen poliitikko. Hän istui Yhdysvaltain edustajainhuoneen jäsenenä Texasista vuosina 1955–1965. Alger oli toisen maailmansodan veteraani ja valmistunut Princetonin yliopistosta. ==Lähteet== Luokka:Texasilaiset poliitikot Luokka:Yhdysvaltain edustajainhuoneen jäsenet Luokka:Yhdysvaltalaiset republikaanipoliitikot Luokka:Vuonna 1918 syntyneet Luokka:Vuonna 2015 kuolleet
Ylpeys ja ennakkoluulo (täsmennyssivu)

Ylpeys ja ennakkoluulo voi tarkoittaa seuraavia asioita: * Ylpeys ja ennakkoluulo, Jane Austenin romaani vuodelta 1813 * Ylpeys ja ennakkoluulo, elokuva vuodelta 1940 * Ylpeys ja ennakkoluulo, televisiosarja vuodelta 1980 * Ylpeys ja ennakkoluulo, televisiosarja vuodelta 1995 * Ylpeys ja ennakkoluulo, elokuva vuodelta 2005. == Katso myös == * Hilpeys ja ennakkoluulo, Bollywood- elokuva vuodelta 2004
Come Hell or High Water

Come Hell or High Water on Deep Purplen vuonna 1994 julkaisema livealbumi. Se nauhoitettiin vuoden 1993 Euroopan kiertueella ja on viimeinen albumi, jolla Ritchie Blackmore on mukana. Hän erosi saman kiertueen päätteeksi Helsingin konsertin (17.11.1993) jälkeen. Myös samanniminen video ja DVD on julkaistu. Albumi on nauhoitettu Stuttgartissa (16.10.1993) ja Birminghamissa (9.11.1993). == CD == === Kappaleet === #Highway Star #Black Night #Twist in the Tale #Perfect Strangers #Anyone’s Daughter #Child in Time #Anya #Lazy/Space Truckin’/Woman from Tokyo (Japanin ja Yhdysvaltain versioissa) #Speed King #Smoke on the Water == DVD == Albumin videopainos julkaistiin vuonna 1994. Sen kappaleet on kuvattu yhtyeen Birminghamin National Exhibition Centren konsertissa 9. marraskuuta 1993, joka jäi kitaristi Ritchie Blackmoren viimeiseksi yhtyeessä. Konserttimateriaalin lisäksi videolla on yhtyeen jäsenten haastatteluja Blackmorea lukuun ottamatta. === Kappaleet === #Highway Star #Black Night #Talk About Love #A Twist in the Tale #Perfect Strangers #Beethoven’s Ninth #Knocking at Your Back Door #Anyone’s Daughter #Child in Time #Anya #The Battle Rages On #Lazy #Space Truckin’ #Woman from Tokyo #Paint It Black #Smoke on the Water == Kokoonpano == * Ian Gillan – laulu * Ritchie Blackmore – kitara * Roger Glover – basso * Jon Lord – urut, kosketinsoittimet * Ian Paice – rummut == Lähteet == Luokka:Vuoden 1994 konserttitallenteet Luokka:Deep Purplen konserttitallenteet Luokka:Deep Purplen videot Luokka:Konserttielokuvat
Bob Fleming

Bob Fleming on BBC:n tuottamassa sketsisarjassa Ruuvit löysällä esiintyvä kuvitteellinen henkilö, jota esittää Charlie Higson. Hahmo esiintyi sarjassa vuosina 1994–2000, ja se on saanut inspiraationsa Jack Hargreavesista. Fleming on ikääntyvä ja pitkäaikainen television päiväohjelma Country Mattersin juontaja, jolla on paha ja ärsyttävä yskä. Juontamisen mahdottomaksi tekevä yskänkohtaus iskee aina kesken ohjelman tai sen nauhoitusten, mutta ei vaivaa ollenkaan harjoituksissa. Toisella tuotantokaudella hahmo sai Country Mattersin tuottajalta käskyn hankkiutua eroon yskästä tai hän saisi potkut. Siitä huolimatta että Fleming yski yskänlääkkeen pitkin pukuhuoneen peiliä (onnistumatta saamaan sitä suuhunsa viimeistä lusikallista lukuun ottamatta), Fleming jatkoi uraansa Badger Watchissa (mäyrävahdissa), jossa hän säikytti mäyriä pois asutuksesta pelkän yskän voimin. Vuonna 1996 lähetetyssä jouluspesiaalissa Fleming esiintyi sketsissä, jossa hän mainosti ystäviensä kanssa tuottamaansa kansanmusiikkialbumia. Albumilla kerrottiin esiintyvän Country Mattersistä tuttuja hahmoja, kuten "Hiccuping" Murtagh Blethyn (Simon Day), "Sneezing" Clive Tucker (Mark Williams) sekä Jed Thomas (Paul Whitehouse). Kaikilla levyllä esiintyjillä oli jokin ärsyttävä ominaisuus, joka käytännössä esti laulamisen: Murtagh Blethynillä se oli hikka, Clive Tuckerilla aivastelu, ja Jed Thomasilla pakkomielle huutaa kirosanaa ARSE! satunnaisin väliajoin. Jed Thomasin hahmo esiintyi myös viimeisessä Ruuvit löysällä -sarjan jaksossa, jossa esitettiin sketsi viimeisen Country Matters -jakson kuvauksista. Bob Flemingin lisäksi Country Matters -sketseissä esiintyvät Clive Tucker ja Jed Thomas. Ensimmäisen tuotantokauden jälkeen hahmojen nimet kuitenkin vaihtuvat. Vuonna 1998 kuvatussa Fast Show Live Videossa hahmojen nimet ovat Clive Thomas ja Jed Tucker. Luokka:Televisiohahmot Luokka:Ruuvit löysällä en:The Fast Show#Major characters